Meilgård
Meilgård, Mejlgård, hovedgård (sædegård) 17 km nordvest for Grenaa. Gården kendes fra 1340'erne og var ca. 1370-1560 i slægten Skjernovs eje, siden 1888 i slægten Juel/Iuels eje.
På et middelalderligt voldsted omgivet af vandgrave ligger den trefløjede hovedbygning, opført 1573 for Axel Juul og ombygget og forhøjet med en etage 1888-91 ved arkitekten August Klein. Efter en alvorlig brand i 2003 blev hovedbygningen og slotsholmen gennemgribende restaureret 2003-08 og opdelt i fem udlejningslejligheder.

Meilgård Gods med blandt andet den nærliggende Østergård i Fjellerup omfatter 2070 ha (2012) med intensiv skovbrug som den dominerende erhvervsaktivitet.
Meilgård Gods hjemmeside